Kiristoci na ci gaba da bukukuwa | Labarai | DW | 05.04.2015
Kiristoci na ci gaba da bukukuwa
Papa-Roma ya nuna damuwa kan rikice-rikicen da ake samu wadanda suke ritsawa da rayuka
A cikin sakonsa na bikin Easter da mabiya addinin addinin Kirista ke yi, Shugaban Kiristoci mabiya darikar Katolika na duniya Papa-Roma Francis ya yi tir da tashe-tashen hankula da ake samu musamman harin da aka kai a garin Garissa na kasar Kenya da ya hallaka kusan mutane 150, tare da nuna damuwa bisa rikice-rikicen da ake samu a kasashen Libiya, da Yemen, da Siriya, da Iraki, da Najeriya da wasu sassan na nahiyar Afirka. Ya nuna takaicin yadda ake hallaka mutane domin kawai sun kasance mabiya addinin Kirista.
Sannan Papa-Roma ya yaba da yadda aka amince da yarjejeniyar makamashin nukiliya tsakanin Iran da sauran manyan kasashen duniya. Papa-Roma Francis dan shekaru 78 da haihuwa, ya nuna fata na ganin karshen yadda ake samun rikice-rikicen.
Rahotanni masu dangantaka Najeriya, Buhari, Kenya, Libiya, Yemen
Muhimman kalmomi Kiristoci, Libiya, Najeriya, Yemen, Kenya
Permalink https://p.dw.com/p/1F311
Saurari shirin yamma na 06.08.2017 06.08.2017
A ciki rikicin siyasa a Venezuela na kara dagulewa, kana an cafke bakin haure a Libiya masu neman shiga kasashen Turai.